Нацрт

На основу члана 32. Закона о локалној самоуправи (''Сл. гласник РС'', бр. 129/07, 83/2014 – др. Закон и 101/2016 – др. Закон, 47/2018 и 111/2021 – др. Закон) и члана 6,7,11. и 15. Закона о финансирању локалне самоуправе (''Сл. гласник.РС'' бр. 62/2006, 47/2011, 93/2012, 99/2013 – усклађени дин. изн., 125/2014 – усклађени дин изн., 95/2015 - усклађени дин изн. 83/2016, 91/2016 - усклађени дин изн., 104/2016 - др.закон, 96/2017 - усклађени дин изн., 89/2018 - усклађени дин изн., 95/2018 - др. Закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 – др. Закон, 124/2022 - усклађени дин изн., 97/2023 - усклађени дин изн.и 85/2024 – усклађени дин.изн.) и члана 40. Статута општине Љиг (,,Сл. гласник општине Љиг“ бр.4/19 и бр.12/22) Скупштина општине Љиг на седници одржаној дана \_\_\_\_\_\_\_\_\_\_\_\_\_\_године, донела је

О Д Л У К У

О ЛОКАЛНИМ КОМУНАЛНИМ ТАКСАМА НА ТЕРИТОРИЈИ ОПШТИНЕ ЉИГ

 **Члан 1.**

Овом одлуком уводе се локалне комуналне таксе за коришћење права, предмета и услуга на територији општине Љиг и утврђују обвезници, висина, олакшице, рокови и начин плаћања локалне комуналне таксе.

**Члан 2 .**

Локалне комуналне таксе уводе се за:

1. истицање фирме на пословном простору,

2. држање моторних друмских и прикључних возила, осим пољопривредних возила и машина,

3. држање средстава за игру ("забавне игре").

**Члан 3.**

Обвезник локалне комуналне таксе је корисник права, предмета и услуга за чије је коришћење прописано плаћање локалне комуналне таксе .

**Члан 4.**

Таксена обавеза настаје даном почетка коришћења права, прeдмета или услуга за чије је коришћење прописано плаћање локалне комуналне таксе.

Таксена обавеза траје док траје коришћење права, предмета или услуга.

**Члан 5.**

Локалне комуналне таксе не плаћају се за коришћење права, предмета или услуга од стране државних органа и организација, органа и организација територијалне аутономије и јединица локалне самоуправе.

**Члан 6.**

Локалне комуналне таксе из члана 2. ове Одлуке представљају изворни приход јединице локалне самоуправе и припадају буџету Општине Љиг.

Уплата прихода од локалних комуналних такси врши се у новцу на одговарајуће уплатне рачуне прописане Правилником о условима и начину вођења рачуна за уплату јавних прихода и распоред средстава са тих рачуна.

**Члан 7.**

Наплату локалних комуналних такси из члана 2. став 1. тачке 1. и 3. ове Одлуке врши Општинска управа општине Љиг.

Наплату локалне комуналне таксе из члана 2. став 1. тачка 2. ове Одлуке врши орган надлежан за регистрацију возила.

 **Члан 8.**

Обвезник локалне комуналне таксе дужан је да, за коришћење права, предмета или услуга за чије коришћење је прописано плаћање локалне комуналне таксе, поднесе пријаву.

Уколико обвезник локалне комуналне таксе не поднесе пријаву у року прописаном овом Одлуком, обавеза се може утврдити по службеној дужности на основу налаза надлежног инспектора, података из евиденције надлежних органа и других података којима располаже орган надлежан за утврђивање таксе.

Пријава се подноси посебно за тарифни број 1. и 3.

Пријава за тарифни број 1. подноси се до 30. априла године за коју се утврђује локална комунална такса или у року од 15 дана од дана почетка обављања делатности.

Пријава за тарифни број 3. подноси се до 30. априла године за коју се утврђује локална комунална такса или у року од 15 дана од дана почетка држања средстава за игру.

Обвезник је дужан да сваку промену (трајне или привремене одјаве делатности, промене делатности, промене локације објекта, стечаја или ликвидације и сл.) пријави надлежном органу у року од 15 дана од дана настале промене.

**Члан 9.**

У погледу начина утврђивања локалне комуналне таксе, поступка по правним лековима, начина и рокова плаћања, камате, повраћаја, застарелости, наплате, принудне наплате и осталог што није посебно регулисано овом одлуком, примењују се одредбе закона којим се уређује порески поступак и пореска администрација и Закон о финансирању локалне самоуправе.

**Члан 10.**

Послове инспекцијског надзора над применом одредаба ове Одлуке врши Општинска управа општине Љиг – Одељење за инспекцијске послове.

**Члан 11.**

Новчаном казном од 50.000,00 динара казниће се за прекршај правно лице ако:

1) Општинској управи Општине Љиг не поднесе или не поднесе у прописаном року пријаву за утврђивање обавезе по основу локалне комуналне таксе или у пријави наведе нетачне податке (члан 8. став 4. и став 5.Одлуке)

2) Општинској управи Општине Љиг у прописаном року не пријави промене од значаја за утврђивање и наплату комуналне таксе (члан 8. став 6. Одлуке)

За прекршаје из става 1. овог члана казниће се одговорно лице у правном лицу новчаном казном у износу од 5.000,00 динара.

За прекршаје из става 1. овог члана казниће се предузетник новчаном казном у износу од 20.000,00 динара.

За прекршаје из става 1. овог члана казниће се физичко лице новчаном казном у износу од 5.000,00 динара.

**Члан 12.**

Ступањем на снагу ове Одлуке престаје да важи Одлука о локалним комуналним таксама (,,Сл.гласник општине Љиг“ бр. 3/2024).

**Члан 13.**

Одлука ступа на снагу осмог дана од дана објављивања у Службеном гласнику oпштине Љиг, а примењиваће се од 01. јануара 2025. године.

**Члан 14.**

Саставни део ове одлуке представља Тарифа локалних комуналних такси утврђена за поједина права, предмете и услуге.

ТАКСЕНА ТАРИФА

ЛОКАЛНИХ КОМУНАЛНИХ ТАКСА

**Тарифни број 1.**

Предузетници и правна лица која су према закону којим се уређује рачуноводство разврстана у мала правна лица (осим предузетника и правних лица која обављају делатност: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружање коцкарских услуга и ноћних барова и дискотека), а имају годишњи проход до 50.000.000 динара, не плаћају локалну комуналну таксу за истицање фирме на пословном простору (у даљем тексту фирмарина).

Правна лица која су према закону којим се уређује рачуноводство разврстана у **средња правна лица, као и предузетници, мала правна лица и микро правна лица** (осим предузетника и правних лица која обављају делатност: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, бинго сала и пружања коцкарских услуга и ноћних барова и дискотека) **која имају годишњи приход преко 50.000.000 динара, а највише до 100.000.000 динара фирмарину плаћају на годишњем нивоу у фиксном износу од 50.000 динара. За сваку фирму истакнуту вам пословног објекта плаћа се такса у износу од 5.000 динара.**

Правна лица која су према закону којим се уређује рачуноводство разврстана у **средња правна лица, као и предузетници, мала правна лица и микро правна лица** (осим предузетниика и правних лица која обављају делатност: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, бинго сала и пружања коцкарских услуга и ноћних барова и дискотека) **која имају годишњи приход преко 100.000.000 динара, фирмарину плаћају на годишњем нивоу у фиксном износу од 80.000 динара. За сваку фирму истакнуту вам пословног објекта плаћа се такса у износу од 5.000 динара.**

Правна лица која су према закону којим се уређује рачуноводство разврстана у **велика правна лица, средња правна лица, као и предузетници, мала правна лица и микро правна лица** (осим предузетника и правних лица која обављају делатност: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, бинго сала и пружања коцкарских услуга и ноћних барова и дискотека) **која имају годишњи приход преко 1.000.000.000 динара фирмарину плаћају на годишњем нивоу у фиксном износу од 130.000 динара. За сваку фирму истакнуту вам пословног објекта плаћа се такса у износу од 5.000 динара.**

Правна лица која су према закону којим се уређује рачуноводство разврстана у **велика, средња и мала правна лица** у смислу закона којим се уређује рачуноводство и предузетници, а обављају делатност банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарниуца, кладионица, бинго сала и пружање коцкарских услуга и ноћних барова и дискотека, фирмарину плаћају на годишњем нивоу **у фиксном износу 975.000 динара. За сваку фирму истакнуту вам пословног објекта плаћа се такса у износу од 5.000 динара.**

**НАПОМЕНА:**

1. Локалну комуналну таксу по овом тарифном броју решењем утврђује Одељење за финансије. Обвезник таксе дужан је да најкасније до 30. априла текуће године, односно у року од 15 дана од дана почетка обављања делатности поднесе пријаву Одељењу за финансије и достави податке од значаја за одређивање висине таксе, ради доношења решења.

2. Обвезник је дужан да одељењу из става 1. ове напомене, поднесе пријаву о свакој промени од значаја за утврђивање таксе, у року од 15 дана од дана настанка промене.

3. Протеком рока из става 1. и 2. ове напомене Одељење за финансије доноси решење о обавези плаћања таксе по службеној дужности.

4. Под истакнутом фирмом, сматра се сваки истакнути назив или име, које упућује на то да правно или физичко лице обавља делатност, без обзира где је фирма истакнута на пословном простору. Ако се на једном пословном простору налази више истакнутих фирми истог обвезника, такса се плаћа само за једну фирму. За сваку истакнуту фирму ван пословног објекта, плаћа се такса за сваку истакнуту фирму.

5. Локална комунална такса за истицање фирме на пословном простору утврђује се у годишњем нивоу, а плаћа се квартално.

6. До доношења решења о утврђивању таксе за текућу годину, такса се плаћа у висини која одговара утврђеном износу локалне комуналне таксе из претходног периода.

**Тарифни број 2.**

 За држање моторних друмских и прикључних возила осим пољопривредних возила и машина плаћа се накнада за време од 12 месеци, и то:

Редни

Број Врста возила Висина

 Накнаде

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 2 3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Tеретна возила**

1.1. За камионе до 2 тоне носивости ................................... 2.460,00

1.2. За камионе 2-5 тона носивости ..................................... 3.280,00

1.3. За камионе 5-12 тона носивости .................................... 5.720,00

1.4. За камионе преко 12 тона носивости ............................ 8.170,00

2. **За теретне и радне приколице (за путничке аутомобиле)**....810,00

3. **За путничка возила**

3.1. До 1.150 цм3 .................................................................. 810,00

3.2. Преко 1.150 цм3-1.300цм3 ............................................. 1.620,00

3.3. Преко 1.300 цм3-1.600цм3 ............................................. 2.450,00

3.4. Преко 1.600 цм3-2.000цм3 ............................................. 3.280,00

3.5. Преко 2.000 цм3-3.000цм3 ............................................. 4.940,00

3.6. Преко 3.000 цм3 ............................................................... 8.170,00

4. **За мотоцикле**

4.1. До 125 цм3 ..................................................................... 660,00

4.2 Преко125 цм3-250м3 ...................................................... 970,00

4.3. Преко 250 цм3-500м3 ...................................................... 1.620,00

4.4. Преко 500 цм3-1.200м3 ................................................... 1.990,00

4.5. Преко 1.200м3 ................................................................. 2.450,00

5. **За аутобусе и комби-бусеве, по регистрованом седишту** 70,00

6. **За прикључна возила: теретне приколице, полуприколице и специјалне теретне приколице за превоз одређених врста терета:**

6.1. До 1 тоне носивости ............................................................ 670,00

6.2. Од 1-5 тона носивости........................................................... 1.140,00

6.3. Од 5-10 тона носивости......................................................... 1.550,00

6.4. Од 10-12 тона носивости....................................................... 2.150,00

6.5. Преко 12 тона носивости....................................................... 3.280,00

7. **за вучна возила (тегљаче):**

7.1. Чија је снага мотора до 66 кв ( киловата).................................... 2.450,00

7.2. Чија је снага мотора од 66-96 кв................................................... 3.280,00

7.3. Чија је снага мотора од 96-132 кв................................................. 4.130,00

7.4. Чија је снага мотора од 132-177 кв................................................ 4.940,00

7.5. Чија је снага мотора преко 177 кв.................................................. 6.650,00

8. **За радна возила, специјална адаптирана возила за превоз реквизита за путујуће забаве, радње и атестирана специјализована возила за превоз пчела...** 1.620,00

**НАПОМЕНА:**

1. Такса из овог Тарифног броја плаћа се у годишњем износу приликом регистрације моторног возила код органа надлежног за регистрацију возила.
2. Обавештење о износима такси из тарифног броја 2, као и уплатни рачун доставља Општинска управа општине Љиг надлежном органу.

**Тарифни број 3.**

За држање средстава за игру (''Забавне игре'') – билијар, пикадо, флипери, електронске видео игре, СЕГА – апарати, забавне игре на рачунарима, симулатори, видео аутомати и друге сличне направе које се стављају у погон уз помоћ новца или жетона и друге сличне игре, таксе се плаћа месечно по средству за игру и то:

1. Билијар (по столу) ............................................ 500,00 динара

2. Томбола ............................................................. 1.500,00 динара

3. Флипери и видео игре (по апарату)................. 500,00 динара

4. Остало ............................................................... 1.000,00динара

**НАПОМЕНА:**

1. Обвезник по овом тарифном броју је корисник простора, правно и физичко лице, односно предузетник који држи апарате за игре, односно приређује забавне игре у простору.
2. Обвезници који држе средства за игру подложнa такси по овом тафирном броју дужни су да пре почетка коришћења средстава за игру пријаве сва средства надлежном општинском органу управе – Одељењу за финансије ради утврђивања комуналних такси, као и престанак коришћења средстава, а таксу су дужни плаћати месечно сходно броју дана у месецу, до 15. у месецу за претходни месец.

**ОБРАЗЛОЖЕЊЕ**

Правни основ за доношење Одлуке локалним комуналним таксама на територији општине Љиг садржан је у одредбама члана 11. став 1. и члана 18. Закона о финансирању локалне самоуправе (''Сл. гласник.РС'' бр. 62/2006, 47/2011, 93/2012, 99/2013 – усклађени дин. изн., 125/2014 – усклађени дин изн. и 95/2015-усклађени дин изн. 83/2016, 91/2016-усклађени дин изн. и 104/2016 и усклађени дин изн. и 96/2017-усклађени дин изн. и 89/2018, 86/2019-усклађени дин изн., 126/2020- усклађени дин изн., 99/2021 - усклађени дин. изн. и 111/2021, 124/2022, 97/2023 и 85/2024 – усклађени дин.изн.)

Одредбама члана 7. Закона о финансирању локалне самоуправе предвиђено је да скупштина јединице локалне самоуправе својом одлуком утврђује стопе изворних прихода, као и начин и мерила за одређивање висине локалних такса и накнада, у поступку утврђивања буџета за наредну годину.

Одредбама члана 11. став 1. наведеног закона предвиђено је да скупштина јединице локалне самоуправе може уводити локалне комуналне таксе за коришћење права, предмета и услуга.

Одредбама члана 18. наведеног закона, прописано је да се актом скупштине јединице локалне самоуправе којим се уводи локална комунална такса утврђују обвезници, висина, олакшице, рокови и начин плаћања локалне комуналне таксе.

Законом о финансирању локалне самоуправе предвиђено је ограничење највиших износа такси за истицање фирме на пословном простору за одређена правна лица разврстана у складу са Законом о рачуноводству, и то за мала и средња правна лица до две зараде и за велика правна лица до три просечне зараде по запосленом, остварене на територији јединице локалне самоуправе у периоду јануар – август године која претходи години за коју се утврђује такса. Поред тога, предвиђено је ограничење износа такси до десет зарада, за правна лица када обављају одређене делатности прописане Законом о финансирању локалне самоуправе, и то: банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека.

Највиши износи таксе за држање моторних друмских и прикључних возила предвиђени су чланом 15в. Закона о финансирању локалне самоуправе, односно актом који Влада Републике Србије сваке године објављује, на предлог министарства надлежног за послове финансија, као износе који су усклађени са годишњим индексом потрошачких цена у претходном периоду.

Чланом 7. ст. 1 Закона је утврђено да се Одлука којом се уређују локалне комуналне таксе може мењати само једном годишње и то у поступку утврђивања буџета јединице локалне самоуправе за наредну годину. Изузетно, Одлука се може изменити и у случају доношења, односно измене закона или другог прописа којим се уређују изворни приходи јединице локалне самоуправе.

Имајући у виду све наведено, Општинско веће општине Љиг је утврдило предлог Одлуке о локалним комуналним таксама на територији општини Љиг и предлаже Скупштини општине Љиг да исти усвоји.

ОПШТИНСКО ВЕЋЕ ОПШТИНЕ ЉИГ